बाई चवथेच्या वर्गांत गेली. वर्गांत वीसेक भुरगीं आशिल्लीं. चवथेक पावलीं पूण एकल्याकय धड वाचूंक येना आनी बरोवंक येना.
संकल्प तसो हुशार. बाईन वाचिल्लीं सुर्वेचीं दोन तीन वाक्या ताच्या मतींत आशिल्लीं. ताणें तीं तश्यातशीं म्हणून दाखयलीं. फुडें वाचूंक येना. बाईचे लक्षांत आयलें, संकल्प पुस्तक पळोवन वाचिना. फकत याद आशिल्लीं वाक्यां म्हणून दाखयता.
आतां मेरेन सगलीं भुरगीं एक एक अक्षर, उतर करून वाक्यां वाचूंक शिकिल्लीं. स्पश्ट उच्चार करतालीं. आनी शुध्दलेखनांत कमींत कमी चुको करतालीं.
संकल्पाचेर आकांत आयलो. ताका खेळूंक वचपाचें आशिल्लें. आतां वाचूंक येना म्हण्टकच खेळ उरलो. तो रडूंक लागलो.
